TRNAVA. Výberové konanie na post náčelníka Mestskej polície (MsP) neprebehlo hladko.Prečítajte si tiežČítajte
Vyhlásili ho ešte vo februári, pre nastupujúcu epidémiu koronavírusu ho museli dvakrát preložiť.
Novým šéfom mestských policajtov sa nakoniec stal Ivan Ranuša, ktorý dovtedy dlhé roky zastával funkciu zástupcu náčelníka.
Ranušu podporila výberová komisia a neskôr aj všetkých 28 mestských poslancov, ktorí boli prítomní na minulotýždňovom zasadnutí.
Nespokojnosť s exnáčelníkom
Exnáčelníka Igora Kelešiho, ktorý bol v čele MsP od jej vzniku, odvolali poslanci na návrh primátora Petra Bročku, skončil k 1. marcu. Dôvodom bola nespokojnosť primátora.